section_heading: Priprema
paragraph_text: Komadi suhog (dimljenog) mesa i/ili kobasice se skuhaju, a zatim narežu na sitne kockice. Tome se dodaju usitnjeni luk, češnjak i ostali sastojci, te se sve kratko poprži i stavi u juhu. Nakon toga se brašno dobro promiješa s kiselim vrhnjem (gdjekad se doda i malo mlijeka, a može se dodati i mljevena crvena paprika), čime se napravi tzv. „pretep“, koji se umuti u juhu da bi postala gusta. Na kraju se dodaju preostali začini, pa se sve zajedno kuha još 10 - 15 minuta. Poslužuje se vruće u odgovarajućoj zdjeli.